Държавен вестник, бр. 21, 2021 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  21
ЧЛЕН 2 
Автономност на Гаранцията при първо поискване 
2.1. 
Автономност на Гаранцията при първо поискване 
Страните по настоящото Споразумение за гаранция изрично се съгласяват, че тази Гаранция 
при първо поискване е независима, безусловна и неотменима гаранция при първо поискване 
(garantie autonome à première demande); независима от всякакви договорни или извъндоговорни 
отношения, съществуващи или които може да съществуват между Гарантите, Бенефициера, 
Контрагента и всяко друго лице; които не могат да се тълкуват при никакви обстоятелства и по 
каквато и да е причина като гаранция (cautionnement) по смисъла на член 2011 от Гражданския 
кодекс на Люксембург или като всяко друго допълнително задължение или договор (obligation 
ou contrat accessoire). 
2.2. 
Без защита 
(а) Всеки Гарант с настоящото изрично се отказва от всяко право, което има или може да има, 
което може да намали или погаси неговите задължения за плащане по настоящото 
Споразумение за гаранция, независимо дали чрез прихващане, запор, защита или по друг 
начин. 
(б) Всеки Гарант приема, че не може да повдига възражение, правно основание или жалба от 
какъвто и да е вид, по-специално на базата на Операция или условията на Операцията, за 
да откаже или забави изпълнението на задълженията си по настоящото Споразумение за 
гаранция и/или на каквото и да е плащане, което трябва да извърши съгласно настоящото 
Споразумение за гаранция. 
(в) По-специално, но без ограничение, всеки Гарант признава, че неговите задължения за 
извършване на плащания по настоящото споразумение са независими от: 
(i) 
валидността, редовността и/или приложимостта на дадена Операция, както и на 
правата и задълженията на Контрагента по нея; 
(ii) 
всяко отсъствие на действие от страна на Бенефициера срещу Контрагент за 
прилагане на правата на Бенефициера по дадена Операция; 
(iii) 
всеки отказ или съгласие, дадени от Бенефициера по отношение на разпоредбите, 
уреждащи дадена Операция;  
(iv) 
настъпването на каквото и да е събитие, което би могло да попречи на Контрагент 
да изпълни някое от задълженията си, включително задълженията си за плащане, 
по дадена операция, включително във връзка с образуването на доброволно или 
съдебно производство по несъстоятелност във всяка юрисдикция или мораториум 
върху плащанията или подобна мярка или мярка с подобен ефект, приложими за 
Контрагент съгласно приложимото право;  
(v) 
наличието или отсъствието на плащания по искания или плащания по тях от 
други Гаранти съгласно настоящото Споразумение за гаранция; 
(vi) 
всякакви други обстоятелства, които иначе биха могли да представляват правно 
освобождаване от отговорност или защита за Гарантите. 
(г) Следователно никой Гарант няма да има право, по-специално, но без ограничение, да 
оспорва всяко искане за плащане съгласно настоящото Споразумение за гаранция, нито да 
повдига възражение, защита, изключение, приспадане, удържане, задържане, право на 
прихващане или насрещен иск, произтичащи от или свързани със: 
(i) 
всички разпоредби, уреждащи дадена Операция;  
(ii) 
всяко взаимоотношение между Бенефициера и Контрагента, Гаранта и 
Контрагента или Гаранта и Бенефициера;